**ИГРАЈМО ЗА 16**

**PES 2019**

 - ПРАВИЛА -

**Уређаји:** Партије се играју на уређајима обезбеђеним од стране Организатора турнира.

**Игра:** Pro Evolution Soccer 2019.

**Такмичење:** 2на2 и 1на1

**Формат:** Формат турнира је сингл елиминација (куп систем на испадање) за оба такмичења.

**Сингл елиминација:**

**2на2**

У овој фази, 22 екипе се деле у парове одређене жребом. Победник из овог двомеча (домаћин и гост, укупним резултатом) пролази у наредно коло. 11 победника иде директно у 1/8 финала а 11 поражених екипа се поново жреба за прикључење победничким екипама. Жребом поражених екипа бира се 5 парова **(ИГРА СЕ САМО ЈЕДНА УТАКМИЦА)** и победници улазе у жреб 1/8 финала (једна екипа ће вољом жреба бити елиминисана).

Такмичење се даље наставља (четврфинале и полуфинале – исто правило, бољи из двомеча) нормалним током где се екипе укрштају предвиђеним распоредом.

У финалу се игра само једна утакмица.

**1на1**

У овој фази, 26 играча се дели у парове одређене жребом. Победник из овог двомеча (домаћин и гост, укупним резултатом) пролази у наредно коло. 13 победника иде директно у 1/8 финала а 3 од 13 поражених играча (лаки лузери) се вољом жреба извлаче за прикључење играчима који су већ у 1/8 финала.

Такмичење се даље наставља (четврфинале и полуфинале – исто правило, бољи из двомеча) нормалним током где се екипе укрштају предвиђеним распоредом.

У финалу се игра само једна утакмица.

**Трајање партије:** Трајање партије ограничено на 10 минута (финале може бити и дуже, у договору са финалистима).

**Обавезна подешавања:**

* Време: ноћ
* Сезона: лето
* Време: лепо
* Повреде: искључене
* Емоције: искључене
* Брзина игре: 0
* Тежина: Суперстар
* Расположење играча: нормално
* Камера: Wide (пре почетка меча играчи могу да се међусобно договоре коју ће камеру користити. У случају да се не договоре, користи се унапред одређена динамика)

**Кашњење:** Уколико такмичари из било ког разлога касне на меч, одиграва се први следећи меч по распореду, а уколико се такмичари не појаве ни до краја тог меча, њихови противници аутоматски добијају меч резултатом 3:0.

**Паузирање:** **Забрањено је узимати паузу (за прављење измене или из било ког друго разлога, осим у случају квара опреме) када није у току прекид игре (аут, фаул, итд.) Дозвољене су 2 паузе по мечу.**

**Тимови:** Дозвољено је играње искључиво с клубовима, репрезентације нису дозвољене. Могуће је играти са два иста клуба, нпр. Јувентус против Јувентуса.

**Треће место:** Предвиђен је и меч за треће место који ће се одиграти пре финала (договор с играчима).

**Нерешено:** У случају идентичног резултата из обе утакмице (све до финала) игра се трећи меч, такозвана мајсторица.

У финалу, у случају нерешеног исхода у регуларном току меча, играју се продужеци а потом и пенали (ако се меч не реши у продужецима).

ТАКМИЧАРИ СУ У ОБАВЕЗИ ДА ПРАТЕ УПУТСТВА СУДИЈА НА ТУРНИРУ.

СВЕ ЕВЕНТУАЛНЕ НЕПРАВИЛНОСТИ И ПРОБЛЕМЕ ПРИЈАВИТИ СУДИЈАМА.

СУДИЈЕ:

1. Пројовић Драган
2. Ненад Ђуровић
3. Милован Поповић
4. Милош Јашовић
5. Александар Цветковић